Clotilde Kate Brewster

Clotilde Kate Brewster (Fontainebleau, Frantzia, 1874- Ingalaterra, 1937) XIX. mendeko frantziar arkitektoa izan zen, Italian, Frantzian, Alemanian eta Ingalaterran lan egin zuena.

 Lehen urteak 
Clotilde Kate Brewster zaharberritze gaietan interesa zuen arkitektoa izan zen, marrazkilaria, Italian eta Ingalaterran arkitektura ikasketak egindakoa. Clotilde Brewster, bere pasioak bultzatuta, batez ere gizonezkoena zen mundu profesionalean bidea irekitzen jakin zuen emakume aitzindarien taldeko kide izan zen. Beharbada, nazioarteko lehen arkitektoa izan zen.

Henry Brewster estatubatuar idazle eta filosofoa zuen aita eta Julia Von Stockhausen, alemaniar noblea ama. Clotilde 1874ko azaroaren 1ean jaio zen, Fontainebleaun, Frantzian. Giro artistiko batean hazi zen, Florentziako bere etxearen eta Adolf von Hildebrand (eskultore eta arkitektoa) eta Irene Schaufellenen etxearen artean. Garai hartako Europako elite kultural guztiari irekitako etxea zen. Bere ohiko bisitarien artean Richard Wagner, Clara Schumann eta Henry James iparramerikar eleberrigilea zeuden.

1880 inguruan, bere gurasoek Chateau de Avignonet erosi zuten, Grenobletik gertu (Frantzia) XVII.mendeko jabetza bat, zaharberritze lan luze bat eskatu zuena. Aldi bereko bi gertaerek Clotilderen interes arkitektonikoan eragin zuten: Avignoneteko Chateauaren sutea eta gurasoen banaketa. Chateauaren zaharberritzearekin obsesionatu zen, horrek bere familia berreraikiko balu bezala. Planoak, ebakidurak, bistak marraztu zituen, maketak egin, arkitektura-liburuak irakurri eta beste pertsona batzuekin eztabaidatu zituen bere diseinuak.

Bere lehen “maitre d’architecture” Emanuel La Roche suitzar arkitektoa izan zen, harekin hasi zen marrazketa teknikoa praktikatzen. 1892an, Agnes eta Rhoda Garret-ek bere lanen bat Chicagoko Munduko Kolonbiar Erakusketan (1893) Emakumearen Eraikinerako lehiaketan aurkeztea proposatu zioten, Ethel Smyth-en musikarekin inauguratzera zihoana. Clotildek Jacques-Elisee Goss arkitektoarekin ikasi zuen eta Villa bateko sei marrazki egin zituen lapitzez eta tintaz, Chicagoko lehiaketan aurkezteko. Une horretan, 14 arkitekto baino ez zeuden jardunean Estatu Batuetan (erdia baino gutxiago Europan); bost aukeratu zituzten Emakumearen Eraikinean beren lanak erakusteko: Sophia Hayden (eraikina diseinatu zuen gainera), Lois Lilley Howe, Minerva Parker Nichols, Anna Cobb eta Clotilde Brewster.

Cambridgeko Unibertsitatean (1893) urte berez matematika kasten jarraitu zuen. 1894an Reginald Blomfield-eko arkitektura bulegoan laguntzaile sartu zen eta azkenik Royal Academy of Arts-en (1896 eta 1899).

Berehala jaso zituen enkarguak: Mausoleoa Mentonen, Frantzian; ondoko bi jauregi Erroman, Marianna Soderini kondesarentzat eta Alessandra de Frankensteinentzat (Soderini-Frankenstein Jauregia). Erromako Santa Katalina laborategiaren fatxada eta Perugiako Erdi Aroko gaztelu bat, Ada Telfener kondesarentzat.

 Ibilbidea 
Mary eta Violeten Ethel Smythen ahizpak eta haien senarrak ohiko bezeroak izan ziren: Mary eta Charles Hunterrek Clotilde kontratatu zuten Selabyn, Durham konderrian hainbat lan egiteko, besteak beste, Udalerrirako sarrera berri bat, ostatua, ukuiluak eta tenis-kantxak, lorezainaren etxea eta kaien sarrerako ateak. Clotilde Percyren gainetik nabarmentzen zen talentuan eta nortasunean. Bere diru sarrera propioa zuen, eta bere ezagunen artean ohikoak ziren emakume ingeles tipikoen aldean aski desberdina zen. Feilding-en enkarguak apalak ziren, kottageen diseinuak eta eraikin zaharren birziklatzeak. Diseinurako trebezia falta izan arren, eraikuntzarako oso trebea zen.

1922rako XVI. mendeko beste jabetza bat, Beckley Park, zaharberritzen hasi zen. Hau izan zen Clotilde Brewsterren azken proiektu arkitektonikoa. English Heritage-k 2. Gradu bezala katalogatutako lana, gaur egun Beckley Fundazioak funtzionatzen duen tokia. 

 Lanak 

 Tempietto forma duen mausoleoa Mentonen (Frantzia), Ellen Joubert Hearn lehengusuarentzat eta Alfred Williams Hearn senarraren omenez diseinatua.
 Etxea Erroman Anne Seabury Brewster lehengusinarentzat.
 Lillias Hamilton, mediku eta idazlearentzat etxebizitzaren berrfuntzionalizazioa
 Marianna Soderini kondesarentzat eta bere amaginarreba Alessandra de Frankenstein, ama-alabentzat Erroman elkarren ondoan zeuden jauregiak. Emakume hauek emakumeen eskubideen aldeko borrokarako mugimenduarekin konprometituta zeuden eta hainbat karitate erakunde sortu zituzten.
 Erromako Santa Katalina Laborategia hartuko zuen eraikin berrirako fatxadaren diseinua Alessandra de Frankensteinentzat
 Emakume langile txiroentzako eta haien familientzako etxe komunala eta kooperatiboa.
 Erdi Aroko gaztelu faltsua Perugiako hondakinen gainean (gaur egun Castello dell’Oscano), Ada Telfener kondesarentzat.
 Eleonora Duse-rentzako Antzerki nazional italiarrerako diseinuak Albano aintziran, Erromatik gertu, Henri de Frankenstein-ek emandako lurretan

 Sariak eta aitorpenak 
Ezaguna egin zen Erroman Udal Palazzo bat diseinatu eta 1905ean Alemanian eliza bat diseinatzeagatik sari bat irabazi zuenean.

 Ikus, gainera 

 Emakumeak arkitekturan

 Erreferentziak 

 Kanpo estekak 

Kategoria:Frantziarrak
Kategoria:Frantziako arkitektoak
Kategoria:Emakume arkitektoak